Document ID: 32007R1499

РЕГЛАМЕНТ (ЕО) № 1499/2007 НА КОМИСИЯТА
от 18 декември 2007 година
относно публикуване за 2008 г. на номенклатурата на селскостопанските продукти за възстановявания при износ, въведена с Регламент (ЕИО) № 3846/87
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕO) № 1784/2003 на Съвета от 29 септември 2003 г. относно общата организация на пазара на зърнени култури (1) и останалите регламенти относно общата организация на пазарите за селскостопански продукти,
като взе предвид Регламент (ЕИО) № 3846/87 на Комисията от 17 декември 1987 г. за установяване на номенклатура на селскостопанските продукти, подлежащи на възстановявания при износ (2), и по-специално член 3, параграф 4 от него,
като има предвид, че:
(1)
Следва да се публикува пълната версия на номенклатурата за възстановявания при износ, която влиза в сила на 1 януари 2008 г., в която са отразени разпоредбите относно режима на износ на селскостопански продукти.
(2)
Трябва да се вземат предвид измененията в Комбинираната номенклатура, приложими от 2008 г. относно млякото, месните заготовки и захарта, въведени с Регламент (ЕО) № 1214/2007 на Комисията (3) и номенклатурата за възстановяване трябва да бъде съответно изменена,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3846/87 се изменя, както следва:
1.
Приложение I се заменя с приложение I към настоящия регламент;
2.
Приложение II се заменя с приложение II към настоящия регламент.
Член 2
Настоящият регламент влиза в сила на 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2007 година.

Labels: 3
6